CELEX: E2016P0001
Language: el
Date: 2016-01-06 00:00:00
Title: Αίτηση για την έκδοση συμβουλευτικής γνώμης που υποβλήθηκε στο Δικαστήριο της ΕΖΕΣ από το Oslo tingrett στις 6 Ιανουαρίου 2016 στην υπόθεση Synnøve Finden κατά Staten v/Landbruks- og matdepartmentet (Υπόθεση E-1/16)

12.1.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 9/38
            
         Αίτηση για την έκδοση συμβουλευτικής γνώμης που υποβλήθηκε στο Δικαστήριο της ΕΖΕΣ από το Oslo tingrett στις 6 Ιανουαρίου 2016 στην υπόθεση Synnøve Finden κατά Staten v/Landbruks- og matdepartmentet
   (Υπόθεση E-1/16)
   (2017/C 9/08)
   Με επιστολή της 6ης Ιανουαρίου 2016, η οποία καταχωρίστηκε στη Γραμματεία του Δικαστηρίου στις 18 Ιανουαρίου 2016, το Oslo tingrett (Ειρηνοδικείο του Όσλο), υπέβαλε προς το Δικαστήριο της ΕΖΕΣ αίτηση για την έκδοση συμβουλευτικής γνώμης στην υπόθεση Synnøve Finden κατά Staten v/Landbruks- og matdepartmentet (το νορβηγικό κράτος εκπροσωπήθηκε από το Υπουργείο Γεωργίας και Τροφίμων). Η εν λόγω αίτηση αφορά τα ακόλουθα ερωτήματα σχετικά με τον κανονισμό αριθ. 832 της 29ης Ιουνίου 2007 σχετικά με σύστημα εξισορρόπησης της τιμής του γάλακτος (εφεξής ο «κανονισμός ΕΓ»):
   
               1.1.
            
            
               Είναι το σύστημα ενίσχυσης που αναφέρεται στο τρίτο εδάφιο της παραγράφου 8 του κανονισμού ΕΓ σύστημα τέτοιας φύσης ώστε το Δικαστήριο, κατά την εξέταση της νομιμότητάς του, πρέπει να το εκτιμήσει σε σχέση με τους κανόνες για την ελευθερία εγκατάστασης του άρθρου 31 της συμφωνίας για τον ΕΟΧ;
            
         
               1.2.
            
            
               Εάν το Δικαστήριο οφείλει να εξετάσει το άρθρο 31 της συμφωνίας για τον ΕΟΧ σε σχέση με τη νομιμότητα του τρίτου εδαφίου της παραγράφου 8 του κανονισμού ΕΓ, το άρθρο 31 της συμφωνίας για τον ΕΟΧ αφορά στην υπόθεση μόνον εάν αυτή έχει διασυνοριακή διάσταση;
            
         
               1.3.
            
            
               Εάν το Δικαστήριο οφείλει να εξετάσει το άρθρο 31 της συμφωνίας για τον ΕΟΧ σε σχέση με τη νομιμότητα του τρίτου εδαφίου της παραγράφου 8 του κανονισμού ΕΓ, το άρθρο 31 της συμφωνίας για τον ΕΟΧ αφορά στην υπόθεση μόνο σε σχέση με όσα συνήθως αναφέρονται ως «προϊόντα που περιλαμβάνονται στο πρωτόκολλο 3», ή θα θεωρηθεί ότι αποτελεί ενίσχυση στις μεταφορές η οποία αφορά σε όλες τις κατηγορίες προϊόντων, ακόμη και αν η μεταφορά περιορίζεται στα προϊόντα του συμβαλλομένου;
            
         
               2.1.
            
            
               Είναι το σύστημα ενίσχυσης που αναφέρεται στο τρίτο εδάφιο της παραγράφου 8 του κανονισμού ΕΓ σύστημα για το οποίο απαιτείται εκ των προτέρων κοινοποίηση στην Εποπτεύουσα Αρχή της ΕΖΕΣ (ΕΑΕ) σύμφωνα με το άρθρο 60 της συμφωνίας για τον ΕΟΧ;
            
         
               2.2.
            
            
               Εάν το σύστημα κρατικής ενίσχυσης που αναφέρεται στο τρίτο εδάφιο της παραγράφου 8 του κανονισμού ΕΓ απαιτεί προηγούμενη κοινοποίηση στην ΕΑΕ σύμφωνα με το άρθρο 60, αυτό αφορά μόνον σε όσα αναφέρονται συνήθως ως «προϊόντα που περιλαμβάνονται στο πρωτόκολλο 3», ή θα θεωρηθεί ότι αποτελεί ενίσχυση στις μεταφορές η οποία αφορά σε όλες τις κατηγορίες προϊόντων;